DĖL PAVEDIMO DOMUI ŪKSUI IŠNAGRINĖTI PRETENZIJĄ

2019 m. balandžio 16 d. Nr. DĮV-368

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos viešųjų pirkimų įstatymo 103 straipsniu, Šilalės rajono savivaldybės administracijos viešųjų pirkimų organizavimo tvarkos, patvirtintos Šilalės rajono savivaldybės administracijos direktoriaus 2017 m. rugsėjo 19 d. įsakymu Nr. DĮV-1265 (5.1.E) „Dėl Šilalės rajono savivaldybės administracijos viešųjų pirkimų organizavimo tvarkos patvirtinimo“, 42 punktu:

1. P a v e d u Domui Ūksui, Šilalės rajono savivaldybės administracijos Komunikacijos ir informacinių technologijų skyriaus vedėjui, išnagrinėti 2019 m. balandžio 15 d. MB ,,Pirkimų ABC“ gautą pretenziją.

2. Į p a r e i g o j u išvadą dėl pretenzijos išnagrinėjimo iki 2019 m. balandžio 23 d. pateikti Šilalės rajono savivaldybės administracijos direktoriui.

**3.** P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regiono apygardos administracinio teismo Klaipėdos rūmams (Galinio pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

# Administracijos direktorius Raimundas Vaitiekus

|  |  |  |
| --- | --- | --- |
|  |  |  |